钦定古今图书集成/明伦汇编/官常典/第656卷 > 毕仲衍
## 钦定古今图书集成/明伦汇编/官常典/第656卷 > 毕仲衍

按《宋史》本传：仲衍，字夷仲，以荫为阳翟主簿。张昇，县
人也，方镇许请于朝，欲兴乡校，既具材计工，又听民
自以其力输助。邑子马宏以口舌横闾里，谩谓诸豪
曰：“‘张公兴学，而县令乃因以取诸民，由十百而至千
万未已也，君将不堪。诚捐百金予我，我能止役’。豪信
其能，予百金。宏即诣府宣言，县吏尽私为学之费，又”
将赋于民。昇果疑焉，敕县且止，又揭其事于道。令欲
上疏辩，仲衍曰：“亡益也。不如取宏治之，不辩自直矣。”
会摄县事，即逮捕验治，五日得其奸，言于昇，流宏邓
州，一县相贺。给事中张问居里中，谓仲衍曰：“谚云‘锄
一恶，长十善’。君之谓也。”